विधानसभा घेराव को लेकर हुई बैठक
8मार्च को चंडीगढ़ में होने वाले विधानसभा घेराव को लेकर अखिल भारतीय किसान सभा ने शुक्रवार को नई अनाज मंडी में बैठक की जिसमें क्षेत्र के किसानों मजदूरों को शामिल करने की रणनीति पर विचार-विमर्श किया गया। बैठक में सभा के पदाधिकारियों की ड्यूटी लगाई और गांव-गांव में प्रचार प्रसार किया गया। बैठक की अध्यक्षता धर्मपाल नम्बरदार ने की और संचालन सुशील नांगल ने किया। वक्ताओं ने कहा कि किसानों की विभिन्न मांगों को लेकर किये जाने वाले घेराव में नौ यूनियन के पदाधिकारी भाग लेंगे। बैठक में प्रस्ताव पास किया कि सरसों की सरकारी खरीद शुरू की जाए। सरसों का सरकारी भाव 1720 रुपये प्रति क्विंटल है परंतु अब 3300 रुपये बिक रही है। इस अवसर पर प्रदेश सचिव दयानंद पूनिया, डॉ. बलबीर ठाकन, सुशील, दलबीर, रामचंद्र, ईश्वर, कप्तान ईश्वर, वेद बाबू, मान सिंह, इन्द्र सिंह, रामस्वरूप, हनीफ खान, श्रीकांत, प्रताप नम्बरदार, मांगें राम, दानी राम आिद मौजूद थे।
भिवानीमें भी घेराव की तैयारियां शुरू
भिवानी| मांगोंको लागू कराने के लिए 8 मार्च को बजट सत्र के अवसर पर विधानसभा चंडीगढ़ में प्रदर्शन के लिए किसानों मजदूरों के नौ संगठनों ने तैयारियां शुरू कर रखी है। यह जानकारी अखिल भारतीय किसान सभा हरियाणा के प्रदेशाध्यक्ष मा. शेर सिंह जिला प्रधान ओमप्रकाश सैनी ने दी। सभा के जिला प्रधान ओमप्रकाश सैनी ने बताया कि भिवानी दादरी जिले को छह जोनों में विभाजित कर छह जीप जत्थे प्रदेशाध्यक्ष मा. शेर सिंह, प्रदेश सचिव दयानंद पूनियां, प्रदेश कार्यालय सचिव डा. बलबीर सिंह बागड़ी प्रदेश सहसचिव सुनीता कुंगड़ के नेतृत्व में हर रोज पांच से छह गांवों में आमसभाएं कर रैली में पहुंचने के लिए किसानों की सूची तैयार करने के साथ-साथ वाहनों के लिए चन्दा भी एकत्रित कर रहे हैं।
बहल। विधानसभा घेराव को लेकर नई अनाजमंडी में अखिल भारतीय किसान सभा की बैठक में चर्चा करते किसान।
awa_Deva hin_Deva awa_Deva hin_Deva awa_Deva